New Delhi: High Court Responds to Election Commission, case of profit
Home दिल्ली एनसीआर लाभ का पद मामला: हाई कोर्ट ने चुनाव आयोग से मांगा जवाब
लाभ का पद मामला: हाई कोर्ट ने चुनाव आयोग से मांगा जवाब
आम आदमी पार्टी की मुसीबतें दिन प्रतिदिन बढ़ती ही जा रही है. लाभ के पद मामले में आम आदमी पार्टी के 20 विधायकों को अयोग्य ठहराए जाने के बाद दिल्ली हाईकोर्ट ने चुनाव आयोग को हलफनामा जारी किया है. जिसके जरिए चार दिनों के भीतर चुनाव आयोग को जवाब दाखिल करने को तलब किया गया है. दिल्ली हाईकोर्ट ने निर्देश दिए हैं कि चुनाव आयोग और विधायकों को भी चार दिनों के अंदर-अंदर अपना जवाब दाखिल करना होगा.
हाई कोर्ट द्वारा यह कहा गया है कि अभी अंतरिम आदेश लागू किया जाएगा जिसमें चुनाव आयोग को उपचुनाव के लिए कदम ना उठाएं जाने के लिए कहा गया है तथा इस मामले में अगली सुनवाई 7 फरवरी निर्धारित की गई है हालांकि अभी तक उपचुनाव के लिए अंतरिम रोक जारी है. जिसके बाद आम आदमी पार्टी के लिए राहत अभी बरकरार हैं लेकिन देखना यह होगा कि यह राहत कितने दिनों तक बरकरार रहती है क्योंकि आए दिन आम आदमी पार्टी के लिए एक नई मुसीबत खड़ी हो जाती है.
आपको बता दें कि चुनाव आयोग ने दिल्ली में सत्तारूढ़ आम आदमी पार्टी के विधायकों को अयोग्य घोषित कर दिए जाने की सिफारिश की थी यह ऐसे विधायक हैं जिनको संयुक्त सचिव का पद दिया गया है. लाभ के पद मामले में 20 विधायकों के नामों को दर्ज किया गया ऐसे में जब चुनाव आयोग ने राष्ट्रपति रामनाथ कोविंद से सिफारिश की तो उन्होंने भी अपनी सहमति जता दी लेकिन अब मामला दिल्ली हाईकोर्ट में है.
Previous articleकर्नाटक जाएंगे मेवाणी, जानिए क्या करेंगे सुनिश्चित
Next articleमसूरी में महात्मा गांधी को किया गया याद
जम्मू-कश्मीर: सुरक्षाबलों को मिली बड़ी कामयाबी, 5 आतंकी ढेर, अब तक...